Formula 1 – sezona 2011.

**Formula 1 – sezona 2011.**, 62. je sezona svjetskog prvenstva Formule 1. Izvorni kalendar sastojao se od dvadeset utrka, uključujući i prvo izdanje Velike nagrade Indije. U prvenstvo se vratio Pirelli, koji zamijenjuje Bridgestone kao dobavljač guma za sve momčadi. Naslove brane Sebastian Vettel u konkurenciji vozača i Red Bull Racing u konkurenciji konstruktora. Prva utrka održana je u Australiji.

## Predsezona
### Testiranja
Sezona testiranja započela je odmah nakon Velike nagrade Abu Dhabija 2010. s trodnevnim testiranjima za mlade vozače (*Young Driver Test*, za vozače s manje od tri nastupa u Formuli 1) na stazi Yas Marina Circuit. Drugoplasirani u sezoni 2010. prvenstva Formula Renault 3.5 Daniel Ricciardo, za volanom Red Bulla redovno je sva tri dana postavljao najbolja vremena. Testiranja mladih vozača pratilo je još jedno testiranje - također održano u Yas Marini – ovog puta za gume novog dobavljača Pirellija. Vozač Ferrarija Fernando Alonso bio je najbrži, te su mnogi vozači izrazili zadovoljstvo novim gumama, posebno u aspektu kratkog roka razvoja. Sebastian Vettel, posljednjeg je dana testiranja doživio eksploziju gume na svom bolidu, ali Pirellijeva istraga incident je pripisala krhotinama na stazi.

Posljednja testiranja sezone trebala su se održati u Bahreinu, ali radi političkih nemira u toj otočnoj državi otkazao ih je bahreinski princ prijestolonasljednik. Ipak, održana su na stazi *Circuit de Catalunya* u Barceloni.

### Raspored prezentacija novih bolida
Bolidi za sezonu 2011. predstavljeni su počevši od 28. siječnja.

## Izvještaj
Aktualni svjetski prvak Sebastian Vettel osvojio je prvu utrke sezone u Melbourneu, nakon što je na kvalifikacijama ostvario prvu startnu poziciju s osam desetinki prednosti. Lewis Hamilton završio je na drugom mjestu, a ruski vozač Vitalij Petrov osvojio je svoje prvo postolje s trećim mjestom, u oštrom kontrastu s teškom debitantskom sezonom 2010. Na suprotnom kraju rešetke, Hispania F111 Naraina Karthikeyana i Vitantonia Liuzzija nije se uspijela kvalificirati jer je njihovo vrijeme u prvoj rundi kvalifikacija bilo izvan 107% najbržeg vremena Sebastiana Vettela. Sauberi Péreza i Kobayashija bili su diskvalificirani radi tehničke 
nepravilnosti utvrđene nakon utrke.

Vettel je svoju obranu naslova nastavio u Maleziji, osvojivši prvo mjesto na startu u posljednim trenucima kvalifikacija sa samo jednom desetinkom razlike u odnosu na drugoplasiranog Hamiltona.
Vettel je u utrci pobijedio s tri sekunde prednosti ispred Jensona Buttona, koji je zauzeo drugo mjesto i u poretku bodova. S dvije pobjede, Vettel je nakon Malezije imao dvostruko više bodova u odnosu na McLarenovog vozača. Nick Heidfeld je Renaultu donio drugi uzastopni podij dok je Fernando Alonso radi kontakta s Lewisom Hamiltonom bio prisiljen na promjenu prednjih krila, što ga koštalo mogućeg trećeg mjesta. Hamilton je u opao u poretku nakon promjene na tvrđe gume.

Vettel je ponovno osvojio najbolju startnu poziciju u Kini, dok je momčadski kolega Webber radi lošeg izbora guma bio eliminiran iz prve kvalifikacijske runde prvi put nakon dvije godine. Vettel je loše startao te su ga prestigli vozači McLarena Button i Hamilton. Pri promjeni guma, Button je napravio grešku zaustavivši se u boksu Red Bulla, što je Vettelu omogućilo vratiti se na stazu ispred njega. Vozači su se više puta smjenjivali u vodstvu utrke prije nego se Vettel stabilizirao na prvoj poziciji, ali radi sve lošijeg stanja guma, Hamilton ga je dostigao i prestigao četiri kruga prije kraja. Nakon starta s 18. pozicije, Mark Webber je nadoknadio do trećeg mjesta na pobjedničkom postolju.

Sebastian Vettel osvojio je četvrtu najbolju startnu poziciju sezone u Turskoj, postavši prvi vozač s 4 najbolje startne pozicije na prve četiri utrke nakon Mike Häkkinena 1999. Vettel je vodio cijelu utrku ispred Marka Webbera i Fernanda Alonsa, koji je Ferrariju donio prvo postolje sezone. McLarene je usporio niz loše obavljenih promjena guma, dok se dobra forma koju su na kvalifikacijama pokazali Mercedesi nije potvrdila u utrci.

Mark Webber je u Španjolskoj prekinuo niz Vettelovih uzastopnih najboljih startnih pozicija, ali Fernando Alonso je s četvrte startne pozicije poveo na startu i tijekom prvih faza utrke. Tijekom izmjena guma prestigao ga je Vettel, te je kasnije radi loših performansi "ekstra tvrdih" guma završio utrku s krugom zaostatka. Vettel je pobijedio, ali se Red Bullova prednost od jedne sekunde na kvalifikacijama tijekom utrke istopila, te je zadnje krugove Lewis Hamilton proveo unutar jedne sekunde od vodećeg Vettela. Nakon lošeg starta, Jenson Button je nadoknadio do trećeg mjesta.

Veliku nagradu Monaka poremetio je niz nesreća te su dva vozača završila u bolnici,
Sergio Pérez je doživio teže izlijetanje na *Nouvelle Chicane* tijekom zadnje runde kvalifikacija i pretrpio potres mozga, dok je Vitalij Petrov bio nakratko bez svijesti nakon peterostrukog sudara pri kraju utrke radi kojeg je utrka prekinuta prvi put nakon Velike nagrade Koreje 2010. Sebastian Vettel je osvojio najbolju startnu poziciju i pobjedu u utrci ispred Fernanda Alonsa i Jensona Buttona.

U Montrealu, Vettel je šesti put u sezoni osvojio najbolju startnu poziciju. U ranim fazama vrlo kišovite utrke, odustao je Lewis Hamilton nakon sudara s momčadskim kolegom Jensonom Buttonom. U 25. krugu, utrka je prekinuta radi jake kiše koja je stvorila nemoguće uvjete na stazi te je nastavljena dva sata kasnije. Nakon što je nadoknadio s 21. mjesta, Jenson Button je prestigao Sebastiana Vettela u posljednjem krugu, koji je do tada vodio skoro cijelu utrku, i osvojio svoju prvu pobjedu sezone.

## Momčadi i vozači
Nakon spora između Udruženja momčadi (*Formula One Teams Association*, FOTA) i FIA-e tijekom prve plovice sezone 2009., novi *Concorde* sporazum potpisali su 1. kolovoza 2009. tadašnji predsjednik FIA-e Max Mosley i sve tadašnje momčadi. Novi je sporazum predviđao nastavak uvjeta sporazuma iz 1998., i vrijedi do 31. prosinca 2012. FIA je privremeni popis natjecatelja objavila 30. studenoga 2010., koji je izmjenjen 2. prosinca 2010.

}
|rowspan=2 align="left"| Karun Chandhok Luiz Razia  Davide Valsecchi  Ricardo Teixeira
|-
| align="center"| 21
|  Heikki Kovalainen
|-
|rowspan=2|  HRT F1 Team
!rowspan=2| HRT
|rowspan=2| F111
|rowspan=2| Cosworth *CA2011* 2.4 V8
|rowspan=2 align="center"| 
| align="center"| 22
|  Narain Karthikeyan
|rowspan=2 align="left"| n/a
|-
| align="center"| 23
|  Vitantonio Liuzzi
|-
|rowspan=2|  Marussia Virgin Racing
!rowspan=2| Virgin
|rowspan=2| MVR-02
|rowspan=2| Cosworth *CA2011* 2.4 V8
|rowspan=2 align="center"| 
| align="center"| 24
|  Timo Glock
|rowspan=2 align="left"| Sakon Yamamoto Robert Wickens Adrian Quaife-Hobbs
|-
| align="center"| 25
|  Jérôme d'Ambrosio
|}

### Postupak novih prijava
Nakon što momčad **[[US F1 Team|US F1]]** nije uspjela pojaviti se na startu utrka sezone 2010., FIA je otvorila novi postupak odabira
dodatne momčadi koja će zauzeti upražnjeno mjesto, kao i rezerve za druga moguća povlačenja. Primljeno je petnaest ponuda, uključujući **[[ART Grand Prix]]**, pobjednika nekoliko prvenstava u manjim formulama, kandidate iz 2010. **[[Stefan Grand Prix]]** i ekipu iz prvenstva World Series by Renault **[[Epsilon Euskadi]]**, i zajednički pokušaj svjetskog prvaka iz 1997. Jacquesa Villeneuvea i bivše talijanske ekipe iz serije GP2 **Durango**, koja je zapala u financijske teškoće. Ipak, broj ponuđača je opao, jer su 
ART Grand Prix i **Cypher**, preimenovani US F1, povukli svoje prijave, dok je FIA prije Velike nagrade Italije odlučila da niti jedna od mogućih novih ekipa ne ispunjava minimalne financijske i tehničke uvjete, te je slobodno mjesto ostalo upražnjeno.

Nakon potvrde da neće biti novih ekipa na startu za sezonu 2011., Joan Villadelprat iz tima Epsilon Euskadi i Jacques Villeneuve iz udružene momčadi Villeneuve-Durango, najavili su da će se svejedno pokušati prijaviti za natjecanje u 2011., istražujući mogućnost preuzimanja jedne pd postojećih ekipa. Villeneuve je kasnije priznao da razmatra mogućnosti izvan Formule 1, uključujući i produženje svog angažmana u prvenstvu NASCAR Nationwide Series, ili prelazak u Australsko prvenstvo V8 Supercars.

### Promjene momčadi
* **[[Hispania Racing|Hispania]]** je studenoga 2010. najavila nekoliko većih novih partnerstva, među kojima se posebno ističu dogovor s Williamsom o snabdijevanju španjolske momčadi sustavima prijenosa za sezonu 2011, i partnerstvo sa španjolskim poduzetnikom Juanom Villalongom koji je kao glavni menadžer Telefónice ranije surađivao s Minardijem.
* Šef momčadi **[[Lotus Racing]]** Tony Fernandes otkupio je prava za ime **[[Team Lotus]]** od Davida Hunta, s namjerom preimenovanja svoje ekipe u skladu s povijesnim nazivom tima. Primjena naziva *Team Lotus* dovela je do spora s Lotusom. Momčad je najavila da je trogodišnji ugovor s dobavljačem motora Cosworth dovršen, te će od sezone 2011. koristiti motore Renault.
* 8. prosinca 2010., Lotus Cars najavio je partnerstvo s **[[Renault F1|Renaultom]]** kojem je britanski proizvođač sportskih automobila postao glavni sponzor, s namjerom preuzimanja potpune kontrole u idućih nekoliko godina. Nedoumice u vezi točnog stanja vlasništva nad momčadi, navele su šefa tima Erica Boulliera da pojasni da Genii Capital ima puno vlasništvo nad ekipom, dok je bivši vlasnik Renault samo dobavljač motora. Momčad će biti poznata kao Lotus Renault GP, ali iz razloga vezanih uz sporazum *Concorde*, sličnih situaciji kada je Sauber nakon odlaska BMW-a krajem sezone 2009. zadržao naziv "BMW Sauber", šasija i konstruktor i dalje biti poznati kao Renault.
* Ožujka 2011., najavljeno je da će Infiniti, luksuzni brend japanskog proizvođača automobila Nissan koji je u 44% vlasništvu Renaulta, postati glavni sponzor **[[Red Bull Racing]]a**. Ipak, u suprotnosti s ranijim najavama, aranžman Infiniti-Red Bull neće uključivati i preimenovanje motora.
* **[[BMW Sauber]]**, srpnja 2010. najavio je za sezonu 2011. povratak na stari naziv **Sauber**. Momčad je bila sezone 2010. prisiljena zadržati naziv "BMW" radi isplata prihoda od televizijskih prava koji nebi bili isplaćeni da je ekipa promijenila ime.
* Nakon demostrativne vožnje **[[Williams F1|Williamsa]]** u Caracasu, potvrđeno je da venezuelanska državna naftna kompanija PDVSA ulazi u dugoročni sponzorski ugovor s momčadi, umjesto dosadašnjih sponzora RBS, Philips i AirAsia.
* Nakon sponzoriranja ekipe u sezoni 2010., ruski proizvođač automobila Marussia otkupio je "značajan udio" **[[Virgin Racing]]a**, te je momčad svoje ime promijenila u Marussia Virgin Racing. Daljnji su izvještaji potvrdili da je Marussia otkupila kontrolni udio momčadi, osiguravši joj budućnost do 2014.

### Promjene vozača
* Vozač ekipe DAMS u prvenstvu GP2, **[[Jérôme d'Ambrosio]]**, zamijenio je Lucasa di Grassija u Virgin Racingu, nakon što je u sezoni 2010. za momčad vozio na treninzima petkom i na odabranim događajima. Di Grassiju ugovor s Virginom nije obnovljen. Sa samo nekoliko slobodnih mjesta na raspolaganju prije zimske sezone testiranja, najavio je da će se koncentrirati na povratak u sezoni 2012.
* Prvak DTM-a **[[Paul di Resta]]** zamijenio je Vitantonia Liuzzija u Force Indiji, nakon što je u sezoni 2010. za momčad vozio na treninzima petkom i na odabranim događajima.
* **[[Nico Hülkenberg]]** otpušten je iz Williamsa uoči Velike nagrada Abu Dhabija. Nakon što je odbio ponude nekoliko timova, uključujući HRT i Virgin, Hülkenberg se pridružio Force Indiji kao test i rezervni vozač. U sklopu tog aranžmana, Hülkenberg će voziti petkom ujutro na slobodnim treninzima.
* **[[Narain Karthikeyan]]** vraća se u Formulu 1 s HRT-om nakon što je posljedni puta vozio sezone 2005. s Jordanom, kojim je tada upravljao HRT-ov šef momčadi Colin Kolles. Karthikeyan je s Kollesom surađivao također i u neuspješnom pokušaju na 24 sata Le Mansa 2009., i također se u ograničenom angažmanu natjecao u prvenstvu NASCAR Camping World Truck Series 2010.
* **[[Robert Kubica]]** se ozlijedio tijekom relija Ronde di Andora, pretrpivši višestruke prijelome ruku i nogu. Radi toga neće moći nastupiti na početku sezone, dok su liječnici izjavili da bi oporavak mogao potrajati i godinu dana. Njegov bivši momčadski kolega u BMW Sauberu Nick Heidfeld kasnije je potvrđen kao njegova zamjena u timu Lotus Renault GP.
* Nakon što je godinu dana prije isteka Force India s njime raskinula ugovor, **[[Vitantonio Liuzzi]]** na posljednjim testiranjima sezone službeno se pridružio Hispania Racingu kao njihov drugi vozač, zauzevši posljednje slobodno mjesto na startnoj rešetci. 
* Prvak serije GP2 u sezoni 2010. **[[Pastor Maldonado]]**, potpisao je za Williams nakon testiranja mladih vozača u Abu Dhabiju.
* **[[Sergio Pérez]]**, drugoplasirani u seriji GP2 s momčadi Barwa Addax, potpisao je za Sauber. Njegovo angažiranje koincidiralo je s najavom partnerstva između telekomunikacijske grupe Telmex Carlosa Slima i Saubera.
* **[[Bruno Senna]]** napustio je HRT nakon samo jedne sezone. Komentari šefa momčadi Colina Kollesa dali su naslutiti da je nećak trostrukog svjetskog prvaka Ayrtona Senne bio u zategnutim odnosima s ekipom. Kasnije je potvrđeno da se Senna pridružio Lotus Lotus Renaultu kao test i rezervni vozač, te će biti prva zamjena vozačima koji eventualno ne budu mogli nastupiti.
;Promjene u sezoni
* **[[Pedro de la Rosa]]** zamijenio je na Velikoj nagradi Kanade Sergia Péreza koji se još nije oporavio od incidenta na kvalifikacijama u Monaku.

## Kalendar sezone 2011.
16. travnja 2010., Bernie Ecclestone je potvrdio da će se sezone 2011. održati 20 utrka, sve utrke iz 2010., i dodatno nova Velika nagrada Indije. Privremeni kalendar objavljen je 8. rujna 2010., potvrđen 3. studenoga 2010. Kasnije je revidiran na 19 utrka radi odgode Velika nagrada Bahreina.

**Napomene:**
 Velika nagrada Indije podliježe homologaciji staze.

### Promjene
* **[[Velika nagrada Bahreina]]** bila je izvorno previđena kao prva utrka sezone, ali je otkazana od strane organizatora radi protuvladinih demonstracija u zemlji. Dana 3. lipnja, bio je zakazan sastanak koji je trebao odlučiti hoće li utrka biti defitivno otkazana ili će se održati kasnije ove sezone, na kojem je FIA *World Motor Sport Council* jednoglasno podržao povratak Velike nagrade Bahreina u kalendar 30. listopada, umjesto velike nagrade Indije koja bi se održala krajem sezone. Odluka zahtjeva jednoglasnu podršku FOTA-e, Udruženja momčadi Formule 1, ali FOTA se protivi odluci o premještanju VN Indije i traži otkazivanje Velike nagrade Bahreina. Tjedan dana nakon povratka u kalendar, organizatori Velike nagrade Bahreina službeno su odustali od organizacije utrke u sezoni 2011., te je Velikoj nagradi Indije vraćen izvorni datum.
* U kalendar je prvi put uvedena **[[Velika nagrada Indije]]**.
* **[[Velika nagrada Malezije]]** svoj prijašnji naziv *Malaysian Grand Prix* promijeniti će u *Malaysia Grand Prix* (*Malaysian* - Malezijska, *Malaysia* - Malezije), u sklopu nastojanja da se promovira zemlja.
* Staza *Yas Marina Circuit* na kojoj se održava **[[Velika nagrada Abu Dhabija]]**, biti će rekonfigurirana nakon oštrih kritika povodom nedostatka pretjecanja na Velikoj nagradi Abu Dhabija 2010.

## Promjene
### Promjene pravila
* U sezoni 2011., na kvalifikacijama se ponovo uvodi pravilo "107%". U skladu s tim pravilom, svakom vozaču koji u prvoj rundi kvalifikacija (Q1, pravilo se neće primjenjivati u Q2 i Q3) ne postigne vrijeme unutar 107% vremena kojeg je postigao najbrži vozač, neće biti dopušteno da sudjeluje u utrci. Kao primjer, ako je najbrže vrijeme 1 minuta i 40 sekundi, vozač mora postići vrijeme ispod 1 minute i 47 sekundi. 
* FIA je najveću dopuštenu kaznu koju službenici mogu izreći momčadima povećala s 100&nbsp;000 na 250&nbsp;000 američkih dolara, nakon što je na Velikoj nagradi Njemačka 2010. Ferrari radi momčadskih naređenja kažnjen s 100&nbsp;000 dolara. Nakon posljednje utrke sezone 2010., predsjenik FIA-e Jean Todt otkrio je svoje stajalište u vezi korištenja timskih naredbi, obećavajući reguliranje prakse umjesto potpune liberalizacije. Todt je izjavio da dok momčadska naređenja neće biti zabranjena, svaki tim koji koristi šifrirane upute biti će kažnjen radi zavaravanja gledatelja i mogućnosti da timsko osoblje i vozači lažu kako bi potkrijepili tvrdnje u porukama.
* Dobavljač guma Bridgestone najavio je da neće obnoviti svoj ugovor s Formulom 1 nakon kraja sezone 2010. Nakon nekoliko mjeseci pregovora, na sastanku *FIA World Motor Sport Council*-a u Ženevi lipnja 2010., Pirelli je odabran kao jedini dobavljvač guma za sezonu 2011. Svih dvanaest ekipa uspostavilo je blisku suradnju s Pirellijem kako bi se razmjenom svih informacija spriječilo da bilo koji tim dobije privilegirani status. Bolidi će imati obaveznu distribuciju težine u omjeru 46:54, kako bi se Pirelliju pružile tehničke specifikacije i momčadi spriječile da vrše izmjene na unutrašnjim konfiguracijama svojih bolida. Tijekom prvih testiranja sezone u Valenciji, nekoliko je vozača izvijestilo da su doživjeli puno veće trošenje pri korištenju Pirelli guma, te su Nico Rosberg i Lewis Hamilton smatrali da će u utrkama biti potrebno više od jedne promjene guma. Na zadnjim testiranjima u Barceloni, otkriveno je da će na većini utrka biti potrebne tri izmjene guma.
* Momčadi će nastaviti s razvojem guma tijekom sezone, te će na treninzima petkom FIA odobriti dodatne komplete guma za razvojni program. To će uključuvati i razvoj eksperimentalne "pete smjese" poznate kao "ekstra tvrda" guma koja će se koristiti na nekim stazama, kao Istanbul, gdje je potrošnja guma znatno veća.
* Za sezonu 2011., uvedeno je nekoliko izmjena tehničkih pravila, uključujući:
:* Maksimalna visina difuzora biti će smanjena s 175&nbsp;mm na 125&nbsp;mm, dok će dvostruki difuzori, uvedeni sezone 2009., biti isključeni da bi se smanjili aerodinamički pritisak i vrtloženje zraka. Također su zabranjeni dvostruki ispusni *blown diffusers* (cca "ispušni difuzor"), koji ispusne plinove preusmjeravaju preko difuzora radi povećanja aerodinamičkog pritiska, premda su jednostruki *blown diffusers* i dalje dozvoljeni.
:* Također su zabranjeni *"F-duct"* sustavi, koje je razvio McLaren ali ostale su ih momčadi kopirale, jer se smatra da je aerodinamički sustav kojeg kontroliraju vozači nesiguran.

 
:* Sustav podesivih stražnjih krila potvrđen je kao dodatak pravilima za 2011., dizajniran kao pomoć pri pretjecanju i zamjena sistemu *"F-duct"*. Slično kao što je bio reguliran i KERS, podesiva stražnja krila biti će na raspolaganju vozačima samo pod određenim uvjetima. Moći će ga koristiti samo kada su unutar jedne sekunde od vozila ispred, ali ne u prva dva kruga, osim u slučaju sigurnosnog automobila u ranim fazama utrke. Također, vozači će se podesivim krilima moći koristiti samo na određenim područjima staze, koja će odrediti direktor utrke Charlie Whiting. Očekuje se da će sustav vozačima donijeti dodatnih 15&nbsp;km/h pri pretjecanjima, te će se deaktivirati kada vozač nakon korištenja podesivih krila prvi put dotakne kočnice. Koncept, koji je negativno primljen od strane nekih vozača i navijača, mogao bi biti izostavljen ako se pokaže nepraktičnim ili nepodesnim za rukovanje. Da bi se ilustrirao učinak podesivih stražnjih krila, sve staze imati će posebne oznake u određenom području kruga, jedino mjesto gdje se podesivo krilo može koristiti. Takva dezignirana zona pretjecanja obuhvatiti će zadnjih šest stotina metara glavnog ravnog pravca na stazi, s oznakama dizajniranima da pokažu razliku između automobila kada su na jednu sekundu razlike.
:* Broj spona za kotač - nosivih kabela koje kotač vežu s karoserijom - bit će 2011. udvostručen, kao odgovor na sve veći broj nesreća u kojima su kotači bili otkinuti od nosača, uključujući i pogibiju Henryja Surteesa na utrci Formule 2 u Brands Hatchu 2009.
:* Nekoliko manjih aerodinamičkih izuma uvedenih 2010. također su zabranjeni, uključujući aerodinamičke palce kotača, fleksibilne prednje spojlere, i modifikacije *monocoque*-a koje stvaraju V kanal duž nosa bolida. Maksimalni omjer "oštre" *rollbar* strukture - koju je uveo Mercedes radi smanjenja opstrukcije zraka na stražnje krilo - također je smanjen. Bolidi Lotus T128 i Force India VJM04 oba su predstavljena sa sličnim dizajnom, temeljenim na prethodnom dizajnu Mercedesa, ali varijante Lotusa i Force Indije u skladu su s pravilima jer je struktura oštrice deblja u odbnosu na Mercedesovu.
* KERS će biti opcijski za sve momčadi, nakon što radi dogovora momčadi o zabrani takvog uređaja nije korišten u sezoni 2010. Nakon što je prijedlog tvrtke Flybrid da sve momčadi snabdijeva obaveznim KERS-om odbijen, da bi se momčadi potakle na korištenje sustava, kao kompenzacija dodatnoj težini minimalna težina automobila povećati će se s 620&nbsp;kg na 640&nbsp;kg.
* Mjenjači sada moraju trajati pet utrka umjesto dosadašnjih četiri. Vozači će na raspolaganju imati jedan dodatni mjenjač koji može biti promijenjen bez kazne.
* FIA je pooštrila svoje vozačke standarde, kako bi se spriječile pretjerano agresivne vožnje i vožnje izvan ruba staze, primjenom strožih kazni kod vozača koji se budu tako ponašali.
* Uvedena je zabrana ostanka na stazi po noći između ponoći i 6 ujutro, da bi se spriječili cijelonoćni popravci bolida mehaničara koji cijeli idući dan moraju provesti u boksevima.

### Druge promjene
* Članovi momčadi za koje se smatra da su u ključnim ulogama - tj. šef momčadi, sportski direktor, trkaći inženjeri, tim menadžer i tehnički direktor - morat će proći akreditaciju za "dozvolu natjecateljskog osoblja" (*"competitors' staff licence"*) da bi mogli zadržati svoje pozicije u momčadima. Navodno je to reakcija na djela bivšeg, sada u nemilosti, šefa momčadi Renault Flavija Briatorea na kontroverznoj Velikoj nagradi Singapura 2008., i odnosi se na sve ključno osoblje u svim FIA svjetskim prvenstvima, uključujući i Svjetsko prvenstvo u reliju, Svjetsko prvenstvo turističkih automobila i Svjetsko prvenstvo FIA GT1.
* FOM je najavio da će od 2011. sve utrke biti emitirane u native formatu visoke rezolucije, nakon što je s time prethodno eksperimentirano na Velikoj nagradi Abu Dhabija 2009. Nekoliko emitera potvrdilo je namjere da utrke emitira u novom formatu.

## Utrke

## Rezultati
### Sustav bodovanja
Bodovi se dodijeljuju prvoj desetorici na cilju.
 

### Vozači

 Vozač nije završio utrku ali se klasificirao jer je prošao više od 90 % dužine utrke.

### Konstruktori

 Vozač nije završio utrku ali se klasificirao jer je prošao više od 90 % dužine 
utrke.

## Izvori

## Vanjske veze

* Službena stranica Formule 1 - formula1.com